**Зорлық-зомбылықсыз балалық шақ**

Бала тәрбиесінде тәрбиелілікке жетудің жолы-еңбекке, әдептілікке, инабаттылыққа, адамшылыққа, қайырымдылыққа үйрету. Осылардың барлығын балалардың бойына сіңіріп, күнделікті өмірде әдетке айналдыру тәрбиенің басты мақсаты болмақ. Сонымен бірге бала тәрбиесіндегі тәрбиелілікке үйретудегі пәрменді тәсіл- адамдардың өзара тәлімі мен үлгісі екенін айтқанымыз жөн. Халық даналығы – «Адамнан-адам тәлім алады, ағаштан –ағаш мәуе алады» деген сөз бекер айтылмаған.

Осыған байланысты мектебімізде 5 – 7 сынып оқушылары арасында «Зорлық – зомбылықсыз балалық шақ» атты дөңгелек үстел ұйымдастырылған болатын. Оқушылар дөңгелек үстелде өз ойларын айқын білдіріп, агрессия, стресс, ашу, ыза туралы қосымша мәліметтер алды деп ойлаймын. Себебі дөңгелек үстел барысында оқушылар өздеріннің күнделікті өмірде естіп, айтып жүрген сөздерін «Ұрсу мен Мақтау» екіге бөліп, талқылау жасалды. Талқылау барысында ұрса айтылған сөздерге көп мән бермей, түңілудің қажеті жоқ екенің білді. Сонымен қатар оқушылар екі топқа бөлініп көңіл күйі көтеріңкі және көңілсіз оқушыны мимикамен көрсетті. Сонымен қатар агрессияға және қиындыққа байланысты бейнероликтер көрсетілді.